Public procurement notice: Contract Notice
Published: 2022-10-17
Buyer: Destination Nordvestkysten
Country: DK
Contract type: Services
Procedure: Open procedure
CPV classification: 72000000
Estimated value: 6500000 DKK
Submission deadline: 2022-11-14
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Ordregiver ønsker at indgå en Rammeaftale om videreudvikling og skalering af Turismedata platformen på Vestkysten. Platformen er lanceret og klar til drift med eksisterende indhold. I 2021 har de tre vestkystdestinationer; Destination Vadehavskysten, Destination Vesterhavet og Destination Nordvestkysten i samarbejde med Dansk Kyst- og Naturturisme (DKNT) og VisitDenmark (VDK) etableret en fælles dataplatform (Platform 1.0) bestående af et datakatalog, en række virksomhedsnære dashboards samt sikret en række API’er til diverse datakilder. Dette projekt gik under navnet ”Vestkysten:Digital”, det er modnet på Vestkysten og er nu i gang med at blive skaleret via Dansk Kyst- og Naturturisme samt VisitDenmark til resten af Danmarks destinationsselskaber. I regi af projektet ”Vestkysten som Powerbrand” og som frontløber til en den fælles nationale dataplatform, ønsker Ordregiver at arbejde videre med det værktøj og den infrastruktur der er skabt og lave yderligere tilpasninger til Ordregivers lokale behov. Til dette har Ordregiver brug for en samarbejdspartner, som kan bistå Ordregiver med det tekniske arbejde såvel som at sikre fremdrift i udvikling og tilpasning af nye modeller og funktioner med afsæt i Ordregivers behov. Ordregiver ønsker at indgå i et samarbejde der kan understøtte skalering af eksisterende modeller i platformen, udvikling af nye modeller samt tilføje yderligere funktioner som ikke direkte afstedkommer nye dashboards, men som øger funktionalitet og integrationsmuligheder i platformen. Ligeledes vil der som afledt af ovenstående skulle sikres integrationer til nye systemer/datakilder, som dermed vil udbygge det eksisterende datakatalog. Ordregiver har til hensigt at indgå Rammeaftale med 4 konsulenter. Rammeaftalen udbydes for en periode på 48 måneder. Rammeaftalens maksimale værdi udgør DKK 6.500.000.
Tilbudsgiver skal oplyse følgende nøgletal for hvert af de seneste 3 regnskabsår i ESPD del IV afsnit B:
Baserer Tilbudsgiver sig på andre enheders økonomiske og finansielle formåen, skal kravet om egenkapital være opfyldt for mindst én af disse andre enheders vedkommende. Der opgøres således ikke en kumuleret egenkapital for de deltagende enheders vedkommende. Ved sammenslutning af virksomheder (f.eks. et konsortium) skal kravet om egenkapital være opfyldt for mindst én af de deltagende virksomheders vedkommende. Der opgøres således ikke en kumuleret egenkapital for de deltagende virksomheders vedkommende.
Soliditetsgrad beregnes således: (Egenkapital/aktiver i alt) * 100. Baserer Tilbudsgiver sig på andre enheders økonomiske og finansielle formåen, skal kravet om soliditetsgrad være opfyldt for mindst én af disse andre enheders vedkommende. Der opgøres således ikke en kumuleret solidaritetsgrad for de deltagende enheders vedkommende. Ved sammenslutning af virksomheder (f.eks. et konsortium) skal kravet om soliditetsgrad være opfyldt for mindst én af de deltagende virksomheders vedkommende. Der opgøres således ikke en kumuleret solidaritetsgrad for de deltagende virksomheders vedkommende.
Den Tilbudsgiver, som Ordregiver har til hensigt at tildele Rammeaftalen til, skal før Ordregivers beslutning om tildeling af Rammeaftalen, fremlægge dokumentation for de oplysninger, der er angivet i ESPD del IV, afsnit B. Følgende dokumentation for økonomisk og finansiel formåen skal fremlægges, når Ordregiver anmoder herom: Tilbudsgivers årsregnskaber eller uddrag heraf, for de seneste tre regnskabsår, hvis offentliggørelse af årsregnskaber er lovpligtigt i det land, hvor Tilbudsgiver er etableret. Tilbudsgiver kan godtgøre sin økonomiske og finansielle formåen ved ethvert andet dokument, som Ordregiver vurderer passende, hvis Tilbudsgiveren af en gyldig grund ikke er i stand til at fremlægge de dokumenter, som Ordregiveren forlanger.
Det er et mindstekrav, at Tilbudsgiver i hvert af de seneste tre (3) regnskabsår har haft følgende økonomiske nøgletal:
•	Egenkapital: Tilbudsgiver skal have en egenkapital i hvert af de seneste tre regnskabsår på minimum 35 mio. kr.
•	Soliditetsgrad: Tilbudsgiver skal have en soliditetsgrad på minimum 20 % i hvert af de seneste tre regnskabsår.
Tilbudsgiverne skal i ESPD del IV afsnit C oplyse, om Tilbudsgiveren lever op til det mindstekrav som følger nedenfor. Tilbudsgiver skal beskrive de væsentligste referencer vedrørende kontrakter om IT-konsulentydelser indenfor de seneste 3 år. Tilbudsgiver kan basere sig på andre enheders formåen (fx et moder- eller søsterselskab, en underleverandør eller en anden enhed), uanset den juridiske karakter af forbindelserne mellem Tilbudsgiver og disse andre. Tilbudsgiver skal i givet fald godtgøre fuldt ud at kunne råde over de ressourcer, der er nødvendige til opfyldelse af Rammeaftalen, fx ved at fremlægge støtteerklæring for disse enheders juridiske forpligtelse til at stille de nødvendige ressourcer til rådighed i kontraktperioden. En økonomisk aktør, der deltager alene, men baserer sig på en eller flere enheders kapacitet, skal sikre, at Ordregiver modtager Tilbudsgivers eget ESPD sammen med et separat ESPD fra den støttende enhed, hvori der meddeles relevante oplysninger for hver af de enheder, som Tilbudsgiver baserer sig på. Når grupper af økonomiske aktører (fx et konsortium) deltager i udbudsproceduren sammen, skal der endvidere, for hver af de deltagende økonomiske aktører, udfyldes et særskilt ESPD. Referencerne, som Tilbudsgiver angiver i ESPD del IV afsnit C udgør tilstrækkelig dokumentation for mindstekravet til teknisk og faglig formåen, hvorfor Ordregiver ikke vil indhente yderligere dokumentation fra den Tilbudsgiver, som Ordregiver har til hensigt at tildele Rammeaftalen til. Ordregiver forbeholder sig dog ret til at kontakte de angivne referencer, såfremt det vurderes nødvendigt for en vurdering af Tilbudsgivers egnethed.
Tilbudsgiver skal inden for de seneste 3 kalenderår kunne dokumentere minimum tre (3) referencer på kontrakt vedrørende IT-konsulentydelser. Referencen skal indeholde oplysninger om
Ved referencer, der svarer til den udbudte Rammeaftale, og som omfatter en eller flere af følgende leverancer:
•	Konsulentydelser inden for turisme, hvor leverancen bl.a. omfatter dataopsamling fra flere datakilder, analyse, visualisering og modellering af data målrettet forskellige interessenter,
•	Konsulentydelser inden for smart city, hvor leverancen bl.a. omfatter dataopsamling fra flere datakilder, analyse, visualisering og modellering af data målrettet forskellige interessenter.
Der må gerne oplyses referencer på leverancer, der er startet tidligere end de seneste 3 kalenderår og/eller ikke er afsluttet endnu, så længe dele af referencen ligger inden for de seneste 3 kalenderår forud for tilbudsfristen.


Award value: 6500000